|  |  |
| --- | --- |
| Brīvības ielā 55 | Tālr.:  67013100 |
| Rīgā, LV-1519 | Fakss: 67 280 882 |
|  | E-pasts: pasts@em.gov.lv |

**PADOMES SĒDES PROTOKOLS NR. 27**

**2019. gada 26. februārī**

**Sēde notiek:** LR Ekonomikas ministrijā, Brīvības ielā 55, Rīgā, LV-1519, 506.telpā

**Sēdes sākums**: plkst.13:00

**Sēdi vada**: Z. Liepiņa, valsts sekretāra vietniece

**Sēdē piedalās**:

**Padomes locekļi** –

|  |  |
| --- | --- |
| Patērētāju tiesību aizsardzības centra direktore | * B. Vītoliņa
 |
| Valsts tehniskās uzraudzības aģentūras direktors | -A. Binovskis |
| VSIA "Latvijas proves birojs" direktors | * K. Klints
 |
| Labklājības ministrijas Darba attiecību un darba aizsardzības politikas departamenta vecākā eksperte | - M. Vīksne |
| Valsts augu aizsardzības dienesta Agroķīmijas departamenta direktore | - S. Rulle |
| **Uzaicinātie –** |  |
| Ekonomikas ministrijas Iekšējā tirgus departamenta direktore | - I. Apsīte |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas juriskonsults | * J. Bulāns
 |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vecākā eksperte | * K.Grabe
 |
| Patērētāju tiesību aizsardzības centra **Preču un pakalpojumu uzraudzības departamenta direktore** | -L.Rinkule |
| Patērētāju tiesību aizsardzības centra Patēriņa preču uzraudzības daļas vadītājs | * I.Jorniņš
 |
| Nacionālā veselības dienests Kontroles un uzraudzības departamenta direktore | -M.Meļņikova |
| VP GKĀRTPP KKP Licencēšanas un atļauju sistēmas biroja vecākais inspektors  | J.Matisāns |
| PVD Robežkontroles departamenta direktores vietniece pārtikas un nepārtikas preču robežkontroles jomā | * T. Garanča
 |
| Veselības inspekcijas vadītāja | * I.Dreika
 |
| Veselības inspekcija Produktu drošuma un tirgus uzraudzības nodaļas vadītāja | * M. Rumpētere
 |
| VID Nodokļu kontroles pārvaldes Tirdzniecības un akcīzes kontroles daļas vadītāja | * M. Priedola
 |
| VID Muitas pārvaldes Riska vadības daļas Ierobežojumu un aizliegumu uzraudzības nodaļas vadītāja | * I.Svīķe
 |
| Valsts tehniskās uzraudzības aģentūrasTehniskās uzraudzības departamentaZemgales reģiona nodaļas vadītājs | * G.Silavs
 |
| Valsts vides dienesta Uzraudzības departamenta direktora vietniece  | * O.Smirnova
 |
| Veselības ministrijas Vides veselības nodaļa Vecākā eksperte  | * A.Segliņa
 |
| VARAM vides aizsardzības departamenta direktore | * R.Vesere
 |

**Sēdes darba kārtībā izskatāmie jautājumi:**

1. Eiropas Parlamenta un Padomes regula par tirgus uzraudzību un preču atbilstību
2. Par sadarbības uzlabošanu bīstamu nepārtikas preču mazināšanai ES tirgū (RAPEX)
3. Pieeja un jaunākās metodes nepārtikas preču uzraudzībā Skandināvijas valstīs
4. Citi jautājumi (TUP sastāva aktualizēšana, Tirgus uzraudzības sistēmas stiprināšana)

**Z. Liepiņa** atklāj sēdi, informējot par darba kārtību un izskatāmajiem jautājumiem.

Nevienam papildinājumu nav.

1. **Eiropas Parlamenta un Padomes regula par tirgus uzraudzību un preču atbilstību**

**J. Bulāns** (no Ekonomikas ministrijas)Informē, par jaunumiem tirgus uzraudzības regulējumā, plānotajām izmaiņām un citu aktuālu informāciju. Regulas priekšlikuma mērķis ir uzlabot iekšējā tirgus funkcionēšanu, stiprināt tirgus uzraudzību precēm, uz kurām attiecas I pielikumā uzskaitītie ES harmonizācijas tiesību akti. Salīdzinot ar pašreiz spēkā esošo regulu, prasības ir skaidrākas, tādejādi nodrošināt, ka neatbilstošas preces netiek ievietotas ES tirgū. Aizstās Regulu 2008/765/EK daļā par tirgus uzraudzību. Apvienos vienā regulā vairākos dažādos normatīvajos aktos ietvertās tirgus uzraudzības normas – tāpat kā 2013.gadā izstrādātajā, bet apturētajā Preču drošuma un tirgus uzraudzības pakotnē. Vienotais mērķis vienkāršot TU regulējumu un apvienot vienā instrumentā.

Būtiski atšķirīgais – jaunais Regulas priekšlikums paredz īpaši stiprināt tirgus uzraudzību tiešsaistē.

***Būtiskākie jauninājumi e-komercijā:***

* **Atbildīgā persona** ES teritorijā – prasība attiecināma, lai ievietotu ES tirgū konkrētas paaugstināta riska kategorijas preces. Personai jābūt Eiropas Savienībā, lai varētu prasīt atbildību un uzturēt komunikāciju. Sadarboties ar TU iestādēm.
* **Valsts tirgus uzraudzības stratēģijas** – vismaz reizi 4 gados, pirmā – 3 gadus pēc regulas stāšanās spēkā. Tagad gatavo tirgus uzraudzības (turpmāk - TU) programmas. Priekšlikums stratēģijas paredzēts uz 4 gadiem. Aizstās esošas TU programmas.
* **Konkrēts pilnvaru apjoms** visām TU iestādēm, t.sk. piekļuve datiem un dokumentiem; pārbaužu veikšana uz vietas bez brīdināšanas; tiesības iekļūt telpās, teritorijās, transportlīdzekļos; kontrolpirkumu veikšana, preču paraugu iegūšana; sodu piemērošana.
* **Savienības testēšanas institūcija** – Komisijas veidots laboratoriju atbalsta tīkls. Savas laboratorijas vai kādas no DV laboratorijām. Lai aizpildītu iztrūkstošās kapacitātes atsevišķu produktu testēšanā. Neierobežos TU iestāžu izvēles iespējas, kuras laboratorijas izvēlēties.
* **Nostiprināta pārrobežu savstarpējās palīdzības kārtība** – informācijas pieprasījumi, tirgus uzraudzības pasākumi otrā DV.
* **Stiprinātas normas par ES ienākošo preču kontroli uz robežām** – informācijas apmaiņa muitas un tirgus uzraudzības iestāžu starpā; datu plūsma muitas un tirgus uzraudzības informācijas sistēmu starpā; ICSMS; muitas statistikas datu iesniegšana Komisijai. Mērķis veicināt vienotas sistēmas izmantošanu visā ES. Komisijai būs nepieciešams iesniegt statistikas datus.
* **Savienības Preču atbilstības tīkls** – darbību strukturētai koordinēšanai un sadarbībai DV tirgus uzraudzības iestāžu un Komisijas starpā. Uzlabos iespēju savstarpēji sasaistīties TU pasākumu organizēšanai, koordinēšanai, iespēju iesaistīties. Šādā tīklā pieņemtajiem lēmumiem būs rekomendējošs spēks.

Regula piemērojama 2 gadus pēc tās stāšanās spēkā – orientējoši no 2021. gada vidus, beigām. Atsevišķas normas par Savienības Preču atbilstības tīklu un Savienības finansējumu šā tīkla izveidei un citām aktivitātēm būs piemērojamas agrāk – no 2021. gada 1. janvāra. Aicina caurskatīt tekstu un gatavoties pārmaiņām.

**Z.Liepiņa** jautā, ko Komisija piedāvā kā skaidrojošos pasākumus?

**J.Bulāns** Darba grupu līmenī nav apspriests.

**Z.Liepiņa** Komisija stingrāk skatās, kā ievieš normatīvos aktus. Jāsāk apsvērt, kā visas prasības tiks ieviestas. Apzināt nepieciešamo. Rīkoties proaktīvi.

**A. Binovskis** – Vai ir domāts par budžetu un, vai Komisija palīdzēs?

**Z.Liepiņa** aicina pieņemt zināšanai. Apskatīties un izanalizēt no savas iestādes tvēruma. Jautāt Komisijai, kas nav skaidrs. Jāplāno finansējums 2020.gadam.

**A. Binovskis** Normatīvie akti jāmaina?

**J.Bulāns** Par katru iestādi nevar zināt, bet par pilnvarām noteikti būs izmaiņas.

**Z.Liepiņa** Lūdz izvērtēt, ņemot vērā katras iestādes īpatnības. Nākošajā sanāksmē apspriedīs par ieviešanas būtību.

Sniegto informāciju pieņem zināšanai.

1. **Par sadarbības uzlabošanu bīstamu nepārtikas preču mazināšanai ES tirgū (RAPEX)**

**I.Apsīte** (no Ekonomikas ministrijas) īsiinformē par tirgus uzraudzības iestāžu iesūtīto viedokli par EK konstatēto, ieteiktajiem uzlabojumiem un EK komisāres Veras Jurovas izvirzītajiem problemātiskajiem jautājumiem.

Runa ir ne tikai par patērētājiem domātām precēm, arī profesionālajām un veselības precēm un precēm ar vides riskiem. Ziņojumi no Latvijas RAPEX sistēmā 2018. gadā ir par 17 precēm (rotaļlietas, kosmētika, elektropreces) kā arī 20 reakcijas uz citu valstu ziņojumiem (rotaļlietas, kosmētika, juvelierizstrādājumi). Eiropas līmenī visvairāk ziņojumi par rotaļlietām, automašīnām, tekstilprecēm). Liela daļa no paziņojumiem ir PTAC kompetencē, bet ir arī citu uzraudzības iestāžu kompetencē esošie.

***Resursi preču testēšanai***

Atkarīgs no pieejamā finansējuma. Testēt varētu vairāk, līdz ar to ziņojumu būtu vairāk. Uzņēmējiem arī pienākums ziņot, ja konstatētas neatbilstības. Uzņēmēji ne vienmēr to zina. Pieejams interneta rīks, ko Komisija aicina popularizēt. Uz sēdi saņemti dažāda informācija, kāpēc nevar testē. PTAC ir RAPEX kontaktpunkts. Sniedz konsultācijas un informāciju Latvijā. No uzraudzības iestāžu saņemtajiem viedokļiem izkristalizējās vairākas aktualitātes. Aicina izmantot RAPEX sistēmu, ja konstatēti nopietni riski un reaģēt uz citās valstīs konstatētām precēm. Informēt komersantus un veikt interneta uzraudzību. Kādā veidā tas tiks nākotnē darīts? Lūdz klātesošos paust viedokli.

**B.Vītoliņa** bažas par izvēlētajiem datiem, kas ir par pamatu vērtējumam. PTAC atvel testēšanai 80000 EUR un piedalās dažādos Komisijas projektos. Nepietiek finansējuma visam. Izvēlās prioritātes. Salīdzinot ar citām valstīm, Latvijas atvēlētā summa ir liela. Vērtē vairāk preces internetā, nekā veikalos. Maz uzņēmēju, kuri ražo Latvijā. Nezina, kā veicināt sistēmas izmantošanu.

**S. Rulle** skaidro par mēslošanas līdzekļu kontroli un pārbaudēm – mēslošanas līdzekļu testēšanai gadā tiek atvēlēti 21 000 EUR un tiek paņemti kontroles paraugi 80 mēslošanas līdzekļiem. Mēslošanas līdzekļi kvalitātes pārbaudēm tiek izvēlēti pēc riska kritērijiem, kas katru gadu tiek pārskatīti. Parasti pārbauda jaunus līdzekļus vai tādus mēslošanas līdzekļu veidus, ar kuriem ir bijušas problēmas. Lai ietaupītu budžetu - izvēlas, kurus rādītājus testēt. Nav konstatēti līdzekļi, kuros nevēlamo piemaisījumu koncentrācija pārsniegtu maksimāli pieļaujamo, līdz ar to nevajadzēja ziņot RAPEX.

Attiecībā uz kvalitātes rādītājiem, salīdzinoši bieži tiek konstatēta to faktiskā satura novirze no deklarētās vērtības. Piemēram, 2018.gadā faktiskās deklarētās vērtības novirze tika konstatēta 18 % pārbaudīto mēslošanas līdzekļu. Sadarbība ar citu valstu tirgus uzraudzības iestādēm ir laba. Ir izveidota Eiropas Komisijas mēslošanas līdzekļu tirgus uzraudzības iestāžu darba grupa AdCo Fertilizers. Neuzskata, ka ir slikta informācijas apmaiņa starp dalībvalstīm.

**Maija Rumpētere** Veselības inspekcija laboratorisko testēšanu veic katru gadu. Pārsvarā tiem produktiem vai precēm, kur izmaiņas prasības. Ierobežota viela, par kuras bīstamību jauna informācija. Piemēram, kosmētikā tika ierobežots spēcīgs alergēns. Veselības inspekcija, ja konstatē, ka paziņotais produkts ir tirgū, tiek veiktas kontroles. 2018.gadā atrada vairākus produktus, kuru izplatīšana jāaptur, pamatojoties uz citu valstu ziņojumiem. Līdz ar to starpvalstu komunikāciju uzskata par labu. Komisija divās jomās nodrošina darba grupas. Budžets pārbaudēm aptuveni 10 000 EUR. Par laboratoriju tīklu – tas atstās iespaidu arī uz RAPEX. Ja būs Komisijas akceptēts informācijas avots, tas būs liels atbalsts plānojot un izvirzot prioritātes.

**B. Vītoliņa** Vai tiek testētas medicīnas ierīces?

**I. Dreika** – Veselības inspekcija netestē. Meklē veidus, kā uzraudzīt tirgus nozari, tajā skatā – vai un kā testēt. Jāveic publisko iepirkumu – grūtības veikt iepirkumu, definēt vajadzības. Apjomi pa pozīcijām ir nelieli un laboratorijām nav intereses iesaistīties. Publisko iepirkumu var taisīt uz ilgāku periodu vai kopīgi vairākas uzraugošās iestādes. Ja varētu noslēgt pakalpojumu līgumu uz ilgāku laiku, būtu vieglāk.

**B.Vītoliņa** Pastāv līdzīgas problēmas, tikai preču grupas ir citādas

**I. Dreika** - Piemēram vienas zāles šobrīd laboratoriski pārbauda Lielbritānijā. Bažas vai paspēs veikt testēšanu, jo rezultātu autentiskumu var ietekmēt *Breksit* process.

**Maija Rumpētere** Vienojās TUP, ka RAPEX ziņo par riskiem. ICSM sistēmu praktiski neizmantoja. Šogad plāno izmantot.

**K. Klints** – bažas, ka visā Eiropā ir tikai 70 ziņojumi par nepilnībām juvelierizstrādājumos. Neziņo RAPEX, jo precei nav sērijas nr. un ir individuāli ražotas. Izvērtēs citu valstu ziņojumus. Latvijā ir aptuveni 700 konstatēto neatbilstību. Niķeļa, kadmija un svina pārsniegšana.

**I.Apsīte** – daudz ziņojumu par ķīmiskajām vielām.

**Z.Liepiņa** gatavosim atbildi Komisijai, informējot par to, ka TUP ir apspriesti un izskatīti EK komisāres Veras Jurovas izvirzītie problemātiskie jautājumi par RAPEX sistēmu.

**I.Apsīte**. Ja ir priekšlikumi un uzlabojumi RAPEX sistēmai, lūdz informēt.

**Z.Liepņa** aicina uz lielāku aktivitāti RAPEX. Ziņot par nedrošajām precēm un sniegt reakcijas ziņojumus uz citu valstu ziņojumiem. Pabeidzam šī jautājuma izskatīšanu konstatējot, ka vēl aktīvāk ir jāiesaistās RAPEX sistēmas lietošanā, kā arī par sanāksmē konstatēto tiks nosūtīta atbildes vēstule uz EK komisāres Veras Jurovas vēstuli.

**Pieredze citām iestādēm:**

1. **Pieeja un jaunākās metodes nepārtikas preču uzraudzībā Skandināvijas valstīs**

**L. Rinkule** (no Patērētāju tiesību aizsardzības centra)informē paraktualitātēm un labo praksi Skandināvijas valstīs, tajā skaitā Online uzraudzība, muita un sistēmas darbība kopumā. 2018.gada 6. un 7.decembrī PTAC organizēja sanāksmi ar Dānijas, Zviedrijas, Lietuvas, Somijas, Veselības inspekcijas, VID Muitas pārvaldes, EM, PTAC pārstāvju dalību.

***Par Dāniju*** – apvieno TU un izstrādā normatīvos aktus. Mērķis - viegli un ērti izveidot biznesu, kas nerada kompromisu ar drošumu. Domā, kā padarīt biznesu ērtu. Nav svarīgi, kurā normatīvajā aktā uzlabojumi, bet ar kuru jomu strādā. Uzsvars uz uzņēmumu nevis uz produktu. Mērķis pēc iespējas mazākas inspekcijas, bet lielāka ietekme uz tirgu.

***E-komercija***

Dānija meklē jaunus instrumentus. Jādod instrumenti/rīki patērētāju rokās. Jāsadarbojas ar platformām, kurās var iegādāties preces. Jāpērk preces nevis jāņem paraugi, jo tas ir efektīvāk.

***Par Zviedriju*** – 17 uzraudzības institūcijas padotas 7 ministrijām. Svarīga ir koordinācijas institūcija. Uzsver, ka līdz ar globalizāciju, jādomā kā ar maziem resursiem panākt lielāku efektivitāti. Nākotnē svarīgas jaunas metodes un zināšanas.

Zviedrijā cieša sadarbība ar muitu. Testē produktus, ja redz drošuma riskus.

***Par Somiju*** – TUKES iestāde apvieno lielu daļu nepārtikas produktu uzraudzības funkciju, tajā skaitā iestādē ir arī akreditācijas struktūrvienība. Papildus aktīvi koordinē TU nacionālajā līmenī un veicina starptautisko sadarbību. Aktīvi iesaista muitu. Muita autonomi pārbauda daudzas preces. Robežkontrolē institūcijai aptuveni 4 prioritātes gadā. Piemēram, pirotehniku kontrolē katru gadu.

***E-komercija***

Latvijā manuāli vada RAPEX paziņojumus, bet Somijā izmanto tehniskas iespējas, kas meklē paziņojumus vietējos e-veikalos. Jādomā par tādu tehnoloģiju ieviešanu Latvijā, lai taupītu cilvēkresursu. Dānija un Somija aktīvi informē patērētājus par preču iegādi no 3.valstīm, ka tas var būt bīstami.

Somijā sasauca visas institūcijas un salika budžetu kopā ar mērķi informēt patērētājus. Projekta ietvaros, iegādājoties preces no 3.valstīm, atrada daudzas nedrošas preces. Publicitāte sabiedrībā bija ļoti liela.

***Par Lietuvu***– šobrīd pārskata normatīvos aktus. Vienot pieeja visām institūcijām attiecībā uz pārkāpumiem.

***Kopsavilkums*** - Jādomā par tehniskiem risinājumiem (programmatūras) uzraudzības pilnveidošanai.

Uzņēmumu kontrole pret produktu kontroli. Nepieciešama patērētāju un komersantu izglītošana. Vienkāršas un skaidras prioritātes. Aktīvi jāizmanto robežkontroli, kā arī nepieciešama stratēģija e-komercijas uzraudzības pilnveidošanai ne-pārtikas preču jomā.

**Z.Liepiņa** jautā vai klātesošajiem ir jautājumi un/vai komentāri?

**L.Rinkule** piedāvā izsūtīt failu, kurā iekļautas prezentācijas.

**A.Binovskis** – kad būs “Konsultē vispirms” platforma?

**I.Apsīte** – drīzumā izsūtīs informāciju par pasākumu 29.03.2019.

**I.Svīķe** – martā sanāksme Komisijā par TU pasākumiem, par kopīgas kontroles pasākumiem. Līdz ar to domā par kopīgu uzraudzību.

**Z.Liepiņa** ja nav citu jautājumu un komentāru, pieņemam zināšanai un pārejam pie nākamā jautājma.

1. **Citi jautājumi**

**J.Bulāns** informē, ka aktualizēs Tirgus uzraudzības padomes sastāvu, pamatojoties uz iestāžu sniegto informāciju. Jautā, vai var virzīt iepriekš izsūtīto sarakstu?

**T. Garanča** – informē, ka jau eksistē izstrādāta stratēģija kā jārīkojas. Rekomendācijās parasti izpilda. Noteikts, kas tiks izpildīts un līdz kuram datumam. Par Tirgus uzraudzības padomes sarakstu - Var būt daudz ērtāk, ka ir amati nevis uzvārdi?

**Z.Liepiņa** var apsvērt priekšlikumu.

**M. Meļņikova** – kāda ir Nacionālā veselības dienesta funkcija esot sarakstā? Iespējams vēsturiski bija kāda funkcija, kad bija uzraudzība zālēm. Neredz pienesumu esot padomē.

**I.Apsīte** – svarīgs Veselības ministrijas viedoklis šajā jautājumā.

**J.Bulāns** nepieciešams saskaņojums. Lūdz atsūtīt precīzu informāciju par padomes sastāvu un izmaiņām.

**I.Apsīte** – termiņš līdz 01.03.2019. Par stratēģijām gribētu paskatīties stratēģiski un palielināt efektivitāti. Strukturālajām reformām meklēt finansējumu. EM strādās pie šī jautājuma un aicinās iesaistīties iestādes.

**Z.Liepiņa** – domājot par nākamā budžeta periodu, jādomā kā stiprināt sistēmu un efektivitāti.

Jautājumu un komentāru klātesošajiem vairs nav.

**Z. Liepiņa:** pateicās klātesošajiem un noslēdz sēdi.

**Sēdi slēdz plkst. 14:50**

Valsts sekretāra vietniece Z. Liepiņa

Sēdi protokolēja K. Grabe